open-index/open-wikipedia-markdown huggingface dataset:
Suodenniemen kotiseutumuseo

**Suodenniemen kotiseutumuseo** on Sastamalan Suodenniemellä toimiva kotiseutumuseo, joka on perustettu vuonna 1950. Se sijaitsee Pohjakylän Koippurinmäellä Suodenniemen kirkon vieressä. Museon päärakennus on satakuntalainen paritupa, jonka ohella alueella sijaitsee riihi, aitta ja tuulimylly. Perusnäyttelyn lisäksi museolla on vaihtuvia näyttelyita ja sen pihamaalla pidetään säännöllisesti erilaisia yleisötilaisuuksia kuten konsertteja ja jumalanpalveluksia. Museokaupassa on myynnissä paikallisten käsityöläisten töitä. 

## Historia ja kokoelmat
Suodenniemen kotiseutumuseo perustettiin kesällä 1950, jolloin Suodenniemen kotiseutuyhdistys siirsi Koippurinmäelle vuonna 1852 rakennetun harakkamallisen tuulimyllyn Peräkunnan kylän Yli-Kalhunmaan talosta. Vuonna 1960 paikalle pystytettiin Taipaleen kylän Turpan tilalta tuotu riihi, joka on peräisin 1700-luvun lopulta. Vuonna 1713 rakennettu aitta on Lavian ja Suodenniemen kuntien lahjoittama. Päärakennuksena toimiva paritupa on vuonna 1888 rakennettu Lähteenmäen torppa Taipaleen kylästä. Se siirrettiin museoon talvella 1987. 

Museon kokoelmissa on yli 700 esinettä. Maatalous- ja käsityöläisesineistön ohella harvinaisuutena on postinkantaja Kalle Pohjan omatekoinen kolmipyöräinen potkupyörä, jolla hän 1800-luvun lopussa kuljetti postia Pohjakylän ja Putajan välillä.

Kotiseutuyhdistyksen lopetettua toimintansa museo oli aluksi Suodenniemen kunnan hoidossa, kunnes se vuonna 2007 siirtyi Sastamalan seudun museon hallintaan.

## Lähteet

## Aiheesta muualla
*Suodenniemen kotiseutumuseo Facebookissa
Yasuoka

**Yasuoka** () on kyläkunta Japanin Naganon prefektuurissa. Siellä asuu 1&nbsp;542 asukasta, sen väestötiheys on 23,87 asukasta neliökilometrillä ja pinta-ala 64,59 neliökilometriä. Vuosina 2015-2020 väkiluku laski lähes kahdella prosentilla eli 160 asukkaalla.

## Väestönkehitys
Lähde: 

## Lähteet
Ivan Litvinovitš

**Ivan Uladzimiravitš Litvinovitš** (, ; s. 26. kesäkuuta 2001) on valkovenäläinen trampoliinivoimistelija. Hän voitti Tokion kesäolympialaisissa vuonna 2021 kultaa miesten trampoliinivoimistelusta tuoden Valko-Venäjälle kisojen ensimmäisen mitalin. Hän on aiemmin voittanut hopeaa vuoden 2019 trampoliinivoimistelun maailmanmestaruuskisoissa Tokiossa sekä joukkueensa kanssa samoissa kisoissa kultaa joukkuekilpailussa. 

## Lähteet
Shimo-Minochin piirikunta

**Shimo-Minochin piirikunta** () on piirikunta Japanin Naganon prefektuurissa. Siellä asuu 1&nbsp;667 asukasta, sen pinta-ala on 271,7 neliökilometriä ja väestötiheys 6,14 asukasta neliökilometrillä. Väkiluku laski vuosina 2015-2020 yli kolmella prosentilla. Ainoa piirikuntaan kuuluva kunta on Sakae.

## Väestönkehitys
Lähde: 

## Lähteet
Sakae (Nagano)

**Sakae** () on kyläkunta Japanin Naganon prefektuurissa. Se on ainoa Shimo-Minochin piirikunnassa sijaitseva kunta. Siellä asuu 1 667 asukasta, sen pinta-ala on 271,7 neliökilometriä ja väestötiheys 6,136 asukasta neliökilometrillä. Väkiluku laski vuosina 2015-2020 yli kolmella prosentilla.

## Väestönkehitys
Lähde: 

## Lähteet
Toyooka (Nagano)

**Toyooka** () on kyläkunta Japanin Naganon prefektuurissa. Siellä asuu 6&nbsp;430 asukasta, sen väestötiheys on 83,73 asukasta neliökilometrillä ja pinta-ala 76,79 neliökilometriä. Väkiluku laski vuosina 2015-2020 puolella prosentilla.

## Väestönkehitys
Lähde: 

## Lähteet
Riemuralli

**Riemuralli** on Joel Hallikaisen studioalbumi vuodelta 2011. Albumi edustaa tyylilajiltaan lastenmusiikkia ja se on Hallikaisen toinen omalla nimellään julkaisema lastenmusiikkialbumi, ilman Taikuri Telmus -hahmoa. Albumin alaotsikko on ”18 iloista lastenrallia”.

## Kappaleet
Kaikki kappaleet kirjoittanut Joel Hallikainen. Sovitukset ja orkesterin johto Jouni Lehtonen.

#
# 
#
#
#
#
#
#
# 
#
#
# 
#
#
# 
#
#
# 

## Tekijät
### Muusikot
*Joel Hallikainen
*Jouni Lehtonen
*Ilpo Murtojärvi
### Tuotanto
*Joel Hallikainen – tuottaja, äänittäjä
*Jouni Lehtonen – tuottaja, äänittäjä, miksaaja, masteroija, kannen valokuva

## Lähteet
Maksim Nedasekau

**Maksim Jurjevitš Nedasekau** (, ; s. 21. tammikuuta 1998) on valkovenäläinen korkeushyppääjä. Hän voitti Tokion kesäolympialaisissa vuonna 2021 pronssia miesten korkeushypyssä  ennätystään ja Valko-Venäjän ennätystä sivunneella tuloksella 237. Hän oli hypännyt saman tuloksen Székesfehérvárissa heinäkuussa 2021. Hän saavutti hopeaa Berliinin EM-kilpailuissa 2018 tuloksella 233. 

Nedasekau on aiemmin voittanut kultaa korkeushypyssä sisäratojen EM-kisoissa 2021 Toruńissa Valko-Venäjän sisärataennätystuloksella 237, alle 23-vuotiaiden EM-kisoissa 2019 Gävlessä tuloksella 229 sekä alle 20-vuotiaiden EM-kisoissa 2017 Grossetossa tuloksella 233. Hän sijoittui neljänneksi Dohan MM-kilpailuissa 2019 ja kuudenneksi Birminghamin MM-hallikilpailuissa 2018.

## Lähteet
Orvokkitorpedoahven

**Orvokkitorpedoahven** (*Hoplolatilus starcki*) on torpedoahveniin kuuluva kalalaji. Lajia tavataan Tyynestämerestä. Toisinaan sitä pidetään riutta-akvaarioissa.

## Koko ja ulkonäkö
Orvokkitorpedoahven voi kasvaa suurimmillaan 15&ndash;16 cm pitkäksi. Laji on ruumiinrakenteeltaan hoikka ja virtaviivainen. Kalan selkäevä on pitkä ja pyrstöevä on voimakkaasti haarautunut. Orvokkitorpedoahvenen ruumis on vaalean kellertävä tai ruskehtava ja pää on rintaeviin saakka kirkkaan sininen. Nuoret yksilöt ovat kauttaaltaan sinisiä. Pyrstöevä on keltainen.

## Levinneisyys ja elintavat
Orvokkitorpedoahventa tavataan Indonesiasta Mikronesiaan ulottuvalta alueelta. Lajin elinympäristöä ovat matalien vesien hiekkapohjaiset koralliriutat. Nuoret kalat voivat liikkua ryhminä ja aikuistuessaan muodostavat pareja. Päivisin orvokkitorpedoahven elää hiekkaan kaivamissaan tunneleissa ja on aktiivinen öisin. Orvokkitorpedoahvenen ravintoa on erityisesti plankton, mutta se voi syödä myös kaloja, kalojen munia ja katkarapuja.

Orvokkitorpedoahventa voidaan pitää merivesiakvaarioissa kuten riutta-akvaarioissa.

## Lähteet
Lancelot Brown

**Lancelot Brown** (1716 – 6. helmikuuta 1783) oli englantilainen maisema-arkkitehti ja arkkitehti. Hänet tunnetaan myös nimellä **Capability Brown**. Lancelot Brown on yksi kaikkien aikojen vaikutusvaltaisimmista englantilaisista maisema-arkkitehdeista.

Lancelot Brownista tuli vuonna 1742 Buckinghamshiren Stowen vastaava puutarhuri. Siellä hän toteutti puiston ”luonnonmukaistamisen” yhdessä Charles Bridgemanin ja William Kentin kanssa. Puiston suunnittelu herätti suurta ihastusta, ja Brown saattoi maineen turvin perustaa oman arkkitehtitoimiston. Seuraavien 30 vuoden ajan hän suunnitteli ja toteutti useita maisemapuutarhoja, joissa oli tekojärviä, satunnaisesti sijoitettuja puuryhmiä sekä laajoja nurmikkokenttiä, jotka toimivat upeina taustoina aikakauden palladiolaisille kartanoille. Aiemmin maalaiskartanot olivat hallinneet ympäröivää puistoa sen keskipisteenä, mutta Brownin suunnitelmissa ne sulautuivat osaksi maalauksellista maisemaa.

Brownin niin kutsutuissa luonnonmukaisissa puistoissa epäsiisti luonto oli kesytetty ja asetettu huolelliseen järjestykseen. Hänen maisemasuunnitelmistaan tuli valtavan suosittuja ympäri Englannin, ja hänen tyylinsä levisi myös muualle Eurooppaan. Brownin lisänimi ”Capability” tulee tarinoiden mukaan siitä, että Brownilla oli tapana sanoa asiakkailleen, että heidän maillaan oli valmiudet (*capabilities*) parannuksiin.

Parhaita esimerkkejä Lancelot Brownin maisemapuutarhoista ovat Berrington Hall Herefordshiressä, Croome Court Worcestershiressä, Bowood House Wiltshiressa ja Nuneham Park Oxfordshiressä.
Lancelot Brown suunnitteli myös rakennuksia. Useimmat hänen suunnitelmistaan toteutti käytännössä fulhamilaisen Henry Hollandin rakennusyritys. Vuonna 1771 Brown otti kumppanikseen toimistoonsa Hollandin arkkitehtipojan, joka oli myös nimeltään Henry Holland. Vähitellen Brown siirsi Henry Holland nuoremman vastuulle kaikki arkkitehtitoimistonsa rakennussuunnitteluun liittyvät työt. Brownin toimiston suunnittelemiin rakennuksiin kuuluvat muun muassa Croome Courtin rakennukset, Compton Verneyn silta ja kappeli sekä Claremount House Surreyssa.

## Lähteet
*Curl, James Stevens: Dictionary of architecture. Oxford University Press 1999. 
### Viitteet
Shimo-Takain piirikunta

**Shimo-Takain piirikunta** () on piirikunta Japanin Naganon prefektuurissa. Siihen kuuluu kolme kuntaa: Yamanouchi, Kijimadaira ja Nozawaonsen. Siellä asuu 19&nbsp;015 asukasta, sen pinta-ala on 423,2 neliökilometriä ja väestötiheys 44,93 asukasta neliökilometrillä. Väestö laskee.

## Lähteet
Peruth Chemutai

**Peruth Chemutai** (s. 10. heinäkuuta 1999) on ugandalainen yleisurheilija. Hän voitti olympiakultaa 3&nbsp;000 metrin estejuoksussa vuonna 2021 Tokiossa silloisella ennätysajallaan 9.01,45.

Chemutai saavutti hopeaa alle 20-vuotiaiden maailmanmestaruuskilpailuissa 2018 Tampereella. Maastojuoksun MM-kilpailuissa hän sijoittui naisten sarjassa viidenneksi ja sai joukkuepronssia 2019. Aikuisten MM-kilpailuissa 2019 Dohassa hän sijoittui viidenneksi ajalla 9.11,08. Ennen vuotta 2021 hänen ennätyksensä oli vuonna 2018 Monacossa Timanttiliigan kilpailussa juostu 9.07,94.

Chemutai sijoittui 3&nbsp;000&nbsp;metrin estejuoksussa 11:nneksi Eugenen MM-kilpailuissa 2022. Saman vuoden Birminghamin Kansainyhteisön kisoissa hän saavutti pronssia ajalla 9.23,24. Budapestin MM-kilpailuissa 2023 hän oli seitsemäs. Hän saavutti hopeaa maaliskuussa 2024 käydyissä Accran Afrikan kisoissa. Toukokuussa hän paransi Ugandan ennätyksen Eugenessa aikaan 8.55,09. Pariisin olympialaisissa hän saavutti hopeaa jälleen maansa ennätysajalla 8.53,34. Muutamaan viikkoa myöhemmin hän paransi Ugandan ennätyksen Roomassa aikaan 8.48,03. Hän keskeytti estejuoksun loppukilpailun Tokion MM-kilpailuissa 2025.

## Lähteet
Charles Bridgeman

**Charles Bridgeman** (1690–1738) oli englantilainen maisema-arkkitehti. Bridgemanilla oli huomattava vaikutus englantilaisen maisemapuutarhan kehitykseen 1700-luvulla.

Bridgeman toi englantilaiseen puutarhasuunnitteluun piirteitä, jotka edelsivät Lancelot Brownin ja William Kentin vapaamuotoisempia suunnitelmia. Bridgeman muun muassa toi Englantiin ranskalaisen Ha-ha:n eli upotetun aidan, jota hän käytti Stowen puutarhassa 1719. Lisäksi hän käytti ranskalaisia risteäviä puistokujia (*pattes d’oie*), jotka ohjasivat huomion tiettyihin puutarhan kiintopisteisiin.

Ennen vuotta 1709 Bridgeman työskenteli Blenheimissa sir John Vanbrughin ja Henry Wisen alaisena. Vuonna 1714 hän siirtyi lordi Cobhamin palvelukseen Buckinghamshiren Stowe Housessa. Sen puutarhat olivat aikansa kuuluisimpia, tunnettuja etenkin vapaasti polveilevista poluista, huolellisesti toteutetuista istutuksista, taidokkaasta vesielementin käytöstä sekä rakennelmista, joissa oli viitteitä mytologiaan ja kirjallisuuteen. Bridgeman työskenteli uransa aikana monien puutarhojen parissa ja yhteistyössä lukuisten arkkitehtien kanssa, joihin lukeutuivat muun muassa James Gibbs ja William Kent.

Vuonna 1728 Charles Bridgeman seurasi Henry Wisea kuningas Yrjö II:n kuninkaallisena puutarhurina. Bridgeman työskenteli useiden puutarhojen ja puistojen suunnittelijana, mukaan lukien Hampton Court, Kensington Palace, St. James’s Park, Richmond Park ja Hyde Park.

## Lähteet
*Curl, James Stevens: Dictionary of architecture. Oxford University Press 1999. 

### Viitteet
Emmanuel Korir

**Emmanuel Kipkurui Korir** (s. 15. kesäkuuta 1995) on kenialainen yleisurheilija, jonka päälaji on 800 metrin juoksu. Hän voitti olympiakultaa 800 metrillä vuonna 2021 Tokiossa ajalla 1.45,06 ja maailmanmestaruuden vuonna 2022 Eugenessa ajalla 1.43,71. Dohan MM-kilpailuissa 2019 hän sijoittui 400 metrillä kuudenneksi ajalla 44,94; välierissä hän juoksi ajan 44,37. Hän karsiutui MM-kisojen välierissä 800 metrillä 2017 ja 2019 sekä alkuerissä 2023. 400 metrillä hänet hylättiin olympialaisten alkuerissä 2021. Afrikan-mestaruuskilpailuissa hän saavutti 800 metrillä hopeaa ja 4&nbsp;×400 metrin viestissä kultaa 2018. Hän voitti 800 metriä maanosien cupissa 2018.

Hänen ennätyksensä 800 metrillä on Lontoossa heinäkuussa 2018 juostu 1.42,05. Sisäradoilla hän juoksi Afrikan ennätyksen 1.44,21 New Yorkissa helmikuussa 2018. Kesäkuussa 2018 Nairobissa hän juoksi 400 metrillä ennätyksensä 44,21. 

## Lähteet
Nimbavuorenkarkko

**Nimbavuorenkarkko** (*Hipposideros lamottei*)	on harvinainen lepakkolaji, jota tavataan Afrikassa.

Nimbavuorenkarkon koko on 3–11 cm. Sen nenän ympärillä on lehtimäisiä ulokkeita, joiden ajatellaan auttavan, kun se tekee kaikuluotausta muiden lepakoiden tapaan.

Lajin ainoa tunnettu kotipaikka, Nimba-vuori sijaitsee Guinean ja Liberian rajalla, mutta näitä lepakoita on löydetty vain Guinean puolelta. Alueelle perustetut ja suunnitellut rautakaivokset uhkaavat koko lajin selviytymistä. Laji on luokiteltu äärimmäisen uhanalaiseksi.

## Lähteet
Alfred Oskar von Bonsdorff

**Alfred Oskar von Bonsdorff** (20. tammikuuta 1838 Uskela – 15. heinäkuuta 1885 Loviisa) oli suomalainen juristi ja valtiopäivämies.

Von Bonsdorffin vanhemmat olivat kruununvouti Karl Gustaf von Bonsdorff ja Emerentia Josefina Sevón ja puoliso vuodesta 1878 Aina Augusta Ahlstedt. Von Bonsdorff tuli ylioppilaaksi Turussa 1856 ja suoritti tuomarintutkinnon 1862, varatuomarin arvon hän sai 1865. Auskultoituaan Turun hovioikeudessa hän työskenteli siellä vuodesta 1866 useissa eri tehtävissä, vuodesta 1875 asessorina. Hän oli aatelissäädyssä edustaja valtiopäivillä 1877–1878.

Von Bonsdorffin veli oli lääninrovasti Herman Gabriel von Bonsdorff.

## Lähteet
Yamanouchi

**Yamanouchi** () on maaseutukaupunki Naganon prefektuurissa, Japanissa. Siellä asuu 11&nbsp;363 asukasta, sen pinta-ala on 265,9 neliökilometriä ja väestötiheys 42,73 asukasta neliökilometrillä. Vuosina 2015-2020 väestö laski lähes kahdella prosentilla.

## Väestönkehitys
Lähde: 

## Ilmasto

## Lähteet
Kijimadaira

**Kijimadaira** () on kyläkunta Naganon prefektuurissa, Japanissa. Siellä asuu 4&nbsp;374 asukasta, ja väkiluku laski vuodesta 2015 1,3 prosentilla. Kyläkunnan pinta-ala on 99,32 neliökilometriä ja väestötiheys 44,04 asukasta neliökilometrillä.

## Väestönkehitys
Lähde: 

## Lähteet
Suonenjoen yhtenäiskoulu

**Suonenjoen yhtenäiskoulu** on Suonenjoen keskustassa toimiva suomenkielinen yhtenäiskoulu (luokka-asteet 1-9). Se perustettiin vuonna 2015 yhdistämällä aiemmat Kaatron koulu (alakoulu) ja Lintharjun koulu (yläkoulu).

Suonenjoen yhtenäiskoulua käy runsas 400 peruskoulun oppilasta (414 vuonna 2019; 432 vuonna 2016).

Yhtenäiskoulun rehtorina toimii nykyään Mikko Stranden, joka seuraa Atso Vilokkisen jalanjälkiä.

Koulukiinteistössä on aiemmin toiminut ammattikoulu. Sen jälkeen rakennus peruskorjattiin, ja Lintharjun koulu muutti kiinteistöön maaliskuussa 2005. Alakoululle rakennettiin uudisrakennus. Naapuriin valmistui keväällä 2021 urheilun monitoimihalli Lintharjun liikuntakeskus.

Koulun yhteydessä on myös iltapäiväkerhon ja Suonenjoen nuorisotoimen tiloja. Samassa kiinteistössä toimii myös Suonenjoen lukio. Iltaisin osa tiloista voi olla esimerkiksi Sisä-Savon kansalaisopiston käytössä.  


Suonenjoen yhtenäiskoulua - Koulukatu 21 - Suonenjoki - 3.jpg|Yhtenäiskoulun yläkoulun sisäpihan sisäänkäynti.
Suonenjoen yhtenäiskoulua - Koulukatu 21 - Suonenjoki - 2.jpg|Yhtenäiskoulun alakoulua kadun puolelta. Rakennuksen vasemmassa päässä on nuorisotiloja.


## Lähteet

## Aiheesta muualla
* Koulun sivusto (Huom. sivusto lataa Googlen seurantahaitakkeita) (google.com)
Theodor Ulrik af Forselles

**Theodor (Teodor) Ulrik af Forselles** (23. toukokuuta 1827 Elimäki – 28. toukokuuta 1896 Ylöjärvi) oli suomalainen sotilas ja valtiopäivämies.

Af Forsellesin vanhemmat olivat Fredrik Johan Ulrik af Forselles ja Ulrika Charlotta af Forselles ja puoliso Selma Sofia Alexandra Gabriella Cronstedt (k. 1921), kuvernööri ja salaneuvos Gabriel Anton Cronstedtin tytär. Kenraaliluutnantti Carl Johan Gabriel af Forselles oli heidän poikansa. Juristi Karl Viktor Hjalmar af Forselles oli Theodor Ulrik af Forsellesin veli ja kenraali Edvard Gustaf af Forselles ja everstiluutnantti Jacob Henrik Alexander af Forselles hänen velipuoliaan. Af Forselles kävi Haminan kadettikoulun ja palveli eri joukko-osastoissa, vänrikki hänestä tuli 1846, aliluutnantti 1848, luutnantti 1852, alikapteeni 1854 ja kapteeni 1855. Sotapalveluksesta af Forselles erosi everstiluutnanttina 1859 ja toimi sittemmin ensin Moision kartanon omistajana ja hoitajana isänsä jälkeen ja myöhemmin Räikälän tilan omistajana Ylöjärvellä.

Af Forselles oli aatelissäädyssä edustaja valtiopäivillä 1867, 1872 ja 1877–1878.

## Lähteet
Pyhä Sabas

**Pyhä Sabas** (439 Motalala, Kappadokia – 532) oli pyhimys ja erakko. Hän oli upseerin poika joka jätti hänet sedän hoivattavaksi lähteäkseen Aleksandriaan. Kun häntä ei hoivattu hyvin läheisen luostarin apotti piti hänestä huolta ja opetti häntä. Vuonna 456 hän meni Jerusalemiin ja meni siellä pyhän Theoctistuksen alaiseen luostariin ja 30-vuotiaana rupesi erakoksi pyhän Euthymiuksen alaisuudessa. Euthymiuksen kuoltua hän vietti neljä vuotta Jerikon läheisessä autiomaassa, perusti erakkojen yhteisön, rupesi vastentahtoisesti papiksi ja hänestä tehtiin 493 kaikkien palestiinalaisten munkkien johtaja. Vuosien kuluessa hän matkusti läpi Palestiinan saarnaten uskoa ja käännyttäen monia. Vuonna 531 ollessaan 91-vuotias hän meni Konstantinopoliin pyytääkseen keisari Justinianusta tukahduttamaan samarialaisten kapinan ja puolustamaan Jerusalemia heiltä. Palattuaan kotiin hän asetti itselleen seuraajan ja kuoli neljä päivää myöhemmin. Hänen juhlapäiväänsä vietetään 5. joulukuuta.

## Lähteet
Nozawaonsen

**Nozawaonsen** () on kyläkunta Japanin Naganon prefektuurissa. Kyläkunnassa asuu 3&nbsp;278 asukasta, ja se laski vuosina 2015-2020 1,2 prosentilla eli 201 henkilöllä. Kunnan pinta-ala on 57,96 neliökilometriä ja väestötiheys 56,56 asukasta neliökilometrillä.

## Väestönkehitys
Lähde: 

## Lähteet
Suwan piirikunta

**Suwan piirikunta** () on yksi Japanin Naganon prefektuurin piirikunnista. Piirikunnassa asuu 40&nbsp;963 asukasta, sen pinta-ala on 254,9 neliökilometriä ja väestötiheys 160,7 asukasta neliökilometrillä. Väestö on ollut laskussa ainakin vuodesta 1995. Vuosien 2015 ja 2020 väkiluku laski 0,6 prosentilla, eli noin 1&nbsp;300 asukkaalla.

## Kunnat
Suwan piirikuntaan kuuluu seuraavat kolme kuntaa:

* Hara
* Fujimi
* Shimo-Suwa

## Lähteet
John Russell Pope

**John Russell Pope** (24. huhtikuuta 1874 New York – 27. elokuuta 1937 New York) oli yhdysvaltalainen arkkitehti ja olympiamitalisti. Hän oli yhdysvaltalaisen näyttelijän Andra Akersin isoisä.  

Pope osallistui vuoden 1932 Los Angelesin olympialaisiin, joissa hänet palkittiin hopeamitalilla rakennussuunnittelussa teoksestaan "Payne Whitney Gymnasium". Hän suunnitteli uransa aikana muistomerkkien lisäksi myös yksityisasuntoja, muun muassa hänen oman henkilökohtaisen asuntonsa "The Wavesin" Rhode Islandin Newportissa.

## Valikoituja teoksia
* 1910: William B. Leedsin mausoleumi, Woodlawn Cemetery, Bronx, New York.
* 1927: "The Waves" (Popen Newportin asunto), 61 Ledge Road, Newport.

Tiedosto:Woodlawn_Cemetery_in_Bronx,_New_York_(2).jpg|1920: F.W. Woolworthin mausoleumi, Woodlawn Cemetery, Bronx, New York.
Tiedosto:Dartmouth_College_John_Russell_Pope_1922.jpg|1922: Dartmouth Collegen muutossuunnitelma.
Tiedosto:USA-NYC-American_Museum_of_Natural_History.JPG|1929–1935: New Yorkin Theodore Roosevelt muistomerkki (kaari, sisäänkäynti ja sali), American Museum of Natural History, New York.
Tiedosto:Frick_Collection_-_www.joyofmuseums.com_-_external_2.jpg|1935: Garden Court, Frick Collection, New York.
Tiedosto:Tate_Britain_North_Gallery_Jaguar.jpg|1937: Duveen Gallery (North Gallery), Tate Britain, Lontoo.


## Lähteet

## Aiheesta muualla
Lintharjun liikuntakeskus

**Lintharjun liikuntakeskus** on Suonenjoen keskustaajamassa, Suonenjoen yhtenäiskoulun ja lukion vieressä sijaitseva, erityisesti liikuntaa varten suunniteltu monitoimihalli. Se avattiin yleisölle toukokuussa 2021. Liikuntakeskuksessa toimii muun muassa uimahalli, sisäliikuntahalli, kuntosali ja kahvio.

Suonenjoen kaupunki rakennutti 17 miljoonaa euroa maksaneen monitoimihallin ja on rahoittanut rakentamista leasingrahoituksella. Arkkitehtina bruttoalaltaan 6&nbsp;406 neliömetrin suuruiselle rakennukselle toimi Luovaus Arkkitehdit Oy.

## Lähteet
Saarikaniini

**Saarikaniini** eli **Sanjosesaarenkaniini** (*Sylvilagus mansuetus*) on uhanalainen meksikolainen jänislaji.

Saarikaniinia tavataan vain San Josén saarella.
Se kasvaa noin 34 cm pitkäksi. Siitä on tullut uhanalainen ennen kaikkea siksi, että saarella villiintyneet kotikissat saalistavat sitä. Muista ihmisen mukana tulleista lajeista rotat, vuohet ja koirat haittaavat kaniinien elämää kilpailijoina ja petoina. Lisäuhka ovat kaniinien pääesiintymisealueelle ihmisen suunnittelemat maankäytön muutokset kuten golfkenttä, matkailukeskus ja lentokenttä.

## Lähteet
Hara (Nagano)

**Hara** () on kyläkunta Japanin Naganon prefektuurissa. Siellä asuu 7&nbsp;684 asukasta, sen väestötiheys on 177,6 asukasta neliökilometrillä ja pinta-ala 43,26 neliökilometriä. Väkiluku nousi 0,3 prosentilla vuosina 2015-2020.

## Väestönkehitys
Lähde: 

## Lähteet
Xiaomi Mi 10 Pro

**Xiaomi Mi 10 Pro** on Xiaomin 14. huhtikuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.

## Tekniset tiedot

### Muotoilu
Xiaomi Mi 10 Pro -älypuhelimessa on 6,7-tuumainen täysteräväpiirtonäyttö 19,5:9-kuvasuhteella.

### Fyysiset osat
Laitteesta löytyy 2,84 gigahertsin kahdeksanydinsuoritin. Laitteessa on 8 gigatavua RAM-muistia ja 256 gigatavua sisäistä muistia.

#### Kamerat ja multimedia
Laitteessa on neljä takakameraa. Pääkameran tarkkuus on 108 megapikseliä, toinen kamera on 12 megapikseliä (telekamera), kolmas kamera on 20 megapikseliä (ultralaajakulmakamera) ja neljäs kamera on 8 megapikseliä (telekamera). Etukameran tarkkuus on 20 megapikseliä.

Videokuvaus voidaan tehdä 4320p (8K) -resoluutiolla 30 fps, 2160p (4K) -resoluutiolla 60 fps sekä 1080p (täysteräväpiirto) -resoluutiolla 960 fps.

### Ohjelmisto
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.

## Lähteet

* Phonearena: Xiaomi Mi 10 Pro
Sognefjellsvegen

**Sognefjellsvegen** on Norjassa sijaitseva maisemareitti ja Pohjois-Euroopan korkein vuoristotie, joka on avattu 16. heinäkuuta 1938. Vuosien varrella reittiä laajennettiin ja vuonna 1997 se julistettiin kansalliseksi turistireitiksi. Se kulkee korkeimmillaan jopa yli 1400 metriä merenpinnan yläpuolella. 110 kilometriä pitkä tie alkaa Lomin kylästä Opplandin läänistä, kulkee Jotunheimenin, Hurrunganen ja Breheimenin läpi ja päättyy Sognevuonon pohjukassa sijaitsevaan Gaupnen kylään Sognin ja Fjordanen läänissä. Reitillä on paljon pysähdyspaikkoja, jotta matkailijat voivat pysähtyä välillä katsomaan maisemia. Lumitilanteen takia Sognefjellsvegen on suljettu marraskuusta toukokuuhun.

## Lähteet
Heidi Jokinen

**Heidi Jokinen** (s. kesäkuu 1979) on suomalainen partiolainen, joka toimii Partiotyttöjen Maailmanliiton (WAGGGS) puheenjohtajana. Aiemmin hän toimi Suomen Partiolaisten puheenjohtajana vuosina 2011–2012.

Jokinen on toiminut WAGGGS:in maailmanhallituksessa vuodesta 2016. Hänet valittiin puheenjohtajaksi heinäkuussa 2020, ja hänen kautensa kestää kesään 2023 saakka. WAGGGS:iin kuuluu yli 150 järjestöä, joihin kuuluu 10 miljoonaa jäsentä. Ammatiltaan Jokinen on teologian tutkija Åbo Akademissa.

## Lähteet

## Aiheesta muualla
* Finländska Heidi Jokinen leder globala flickscoutrörelsen *Svenska Yle*. 1.8.2020.
Richard Konwiarz

**Richard Konwiarz** (15. helmikuuta 1883 Kempen – 14. joulukuuta 1960 Hannover) oli saksalainen arkkitehti.

Konwiarz osallistui vuoden 1932 Los Angelesin olympialaisiin, joissa hän voitti pronssia rakennussuunnittelussa teoksestaan "Breslaun Schlesierkampfbahn". Vuosina 1952–1954 hän vastasi yhdessä Heinz Goesmannin kanssa Hannoverin Niedersachsenstadionin rakennustöistä.

## Lähteet
Fujimi (Nagano)

**Fujimi** () on maaseutukaupunki Naganon prefektuurin Suwan piirikunnassa, Japanissa. Kunnassa asuu 14&nbsp;108 asukasta, ja väestä laski puolella prosentilla vuosien 2015 ja 2020 välillä. Pinta-ala on 144,8 neliökilometriä ja väestötiheys 97,46 asukasta neliökilometrillä.

## Väestönkehitys
Lähde: 

## Ilmasto

## Lähteet
Genkain ydinvoimalaitos

**Genkain ydinvoimalaitos** () on Japanissa Sagan prefektuurissa sijaitseva ydinvoimalaitos. 

Genkain ydinvoimala oli ensimmäinen, jossa reaktoreita käynnistettiin neljä vuotta Fukushiman ydinvoimalaonnettomuuden jälkeen.

## Reaktorit

Ydinvoimalassa on seuraavat reaktorit:

Kolmosreaktorissa voidaan käyttää polttoaineena myös uraani-plutoniumseosta.

## Lähteet
Shimo-Suwa

**Shimo-Suwa** () on maaseutukaupunki Suwan piirikunnassa, Naganon prefektuurissa, Japanissa. Siellä asuu 19&nbsp;171 asukasta, ja väestö laski yli prosentilla vuosina 2015-2020 eli yli tuhannella asukkaalla. Kunnan pinta-ala on 66,87 neliökilometriä ja väestötiheys 286,7 asukasta neliökilometrillä. 

## Väestönkehitys
Lähde: 

## Ilmasto

## Lähteet
Aidan piirikunta

**Aidan piirikunta** () on yksi Okayaman prefektuurin piirikunnista Japanissa. Siellä asuu 1&nbsp;400 asukasta, sen pinta-ala on 57,97 neliökilometriä ja väestötiheys 24,15 asukasta neliökilometrillä. Vuoden 2015 jälkeen piirikunta on menettänyt prosentin asukkaistaan. Ainoa piirikuntaan kuuluva kunta on Nishi-Awakura.

## Lähteet
John Hughes (arkkitehti)

**John Hughes** (14. kesäkuuta 1903 – 20. helmikuuta 1977) oli brittiläinen arkkitehti. Hän osallistui vuoden 1932 Los Angelesin olympialaisiin, joissa hän voitti kultaa kaupunkisuunnittelussa teoksellaan "Liverpoolin urheilu- ja virkistyskeskusstadion".

## Lähteet
Jens Klemmensen

**Jens Houmøller Klemmensen** (23. helmikuuta 1902 – 17. helmikuuta 1977) oli tanskalainen arkkitehti. Hän osallistui vuoden 1932 Los Angelesin olympialaisiin, joissa hänet palkittiin hopeamitalilla kaupunkisuunnittelussa teoksestaan "Stadion ja julkinen puisto".

## Lähteet
Kullaan esinemuseo

**Kullaan esinemuseo** (myös **Kullaan kotiseutumuseo**) on Ulvilan Kullaalla toimiva kotiseutumuseo, joka on perustettu vuonna 1962. Se sijaitsee Kullaan kirkon vieressä entisessä pitäjänmakasiinissa. Kirkon ohella samaan ympäristöön kuuluvat pappila sekä Joutsijoen ylittävä kivisilta. 

Museon kokoelma käsittää 1800–1900-lukujen vaihteesta olevaa maatalous- käsityöläisesineistöä sekä Kullaalta löydettyä kivikautista esineistöä. Kokoelman pohjana on maanviljelijä Timo Vallin 1950-luvun lopussa testamenttaama esineistö. 

## Lähteet

## Aiheesta muualla
André Verbeke

**André Verbeke** (2. tammikuuta 1908 – 9. maaliskuuta 1978) oli belgialainen arkkitehti. Hän osallistui vuoden 1932 Los Angelesin olympialaisiin, joissa hän voitti pronssia kaupunkisuunnittelussa teoksellaan "Maratonpuisto".

## Lähteet
Paul Bauer

**Paul Bauer** (29. joulukuuta 1896 Kusel – 9. tammikuuta 1990 München) oli saksalainen runoilija, vuorikiipeilijä ja olympiavoittaja.

Bauerin tunnetuimpia vuorikiipeilyn kohteita olivat Andien ja Kaukasuksen lisäksi myös ensimmäisen vuorikiipeilyretkiseurueen johtaminen Himalajan Kanchenjungalle vuonna 1929. Bauer osallistui myös vuoden 1932 Los Angelesin olympialaisiin, joissa voitti kultaa kirjallisuudessa teoksellaan "Kanchenjungalla".

## Lähteet
Kemie

**Kemie** on Tohmajärven kunnan keskuskylä ja -taajama, joka sijaitsee Pohjois-Karjalan eteläosassa. Kemie on kehittynyt vaaran laelle usean pohjoiskarjalaisen asutusalueen tapaan.

Tohmajärven kirkko sijaitsee Kirkkoniemessä Tohmajärven pohjoisrannalla, viitisen kilometriä keskuskylästä kaakkoon.

Tilastokeskuksen taajama-aluerajauksen mukaan Kemien taajaman pinta-ala oli 4,68 neliökilometriä ja väkiluku 1&nbsp;469 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.

Kirjallisissa merkinnöissä paikkakunta on esiintynyt seuraavasti: *Kemie* (1618), *Kemiä By* (1631). Sana kemi merkitsee ’kovapohjaista kenttää, ketoa’.  Kylännimi on osa mäennimestä Kemienmäki (murteessa Kemmiimmäki). Kemie, murteellisesti *Kemmii*, on lyhentynyt monikon genetiivimuodosta Kontiolahden Selkie-kylän tavoin.

## Lähteet
Carl August Edvard Gripenberg

**Carl August Edvard Gripenberg** (18. marraskuuta 1813 – 28. marraskuuta 1879 Pietari) oli suomalainen sotilas, pankinjohtaja ja moninkertainen valtiopäivämies.

Gripenbergin vanhemmat olivat Odert Henrik Gripenberg ja Fredrika Maria Nymander ja puoliso vuodesta 1847 Eudoxia Lunin (k. 1905). Kenraalimajuri Eugen Gripenberg oli heidän poikansa. Gripenberg kävi Haminan kadettikoulun ja palveli vänrikkinä vuodesta 1832, aliluutnantti hänestä tuli 1834, luutnantti 1837, alikapteeni 1844, kapteeni 1845, everstiluutnantti 1846 ja eversti 1849. Gripenberg erosi sotapalveluksesta 1853. Hän sai valtioneuvoksen arvon. Siviilissä Gripenberg toimi vielä Suomen Pankin konttorin johtajana Turussa 1861–1877.

Gripenberg oli aatelissäädyssä edustaja valtiopäivillä 1863–1864, 1867, 1872 ja 1877–1878.

## Lähteet
Wolmar af Heurlin

**Carl Johan Wolmar af Heurlin** (2. marraskuuta 1837 Turku – 4. joulukuuta 1907 Parainen) oli suomalainen sotilas, maanviljelijä, liikemies ja valtiopäivämies.

Af Heurlinin vanhemmat olivat hovioikeudenneuvos Johan Wilhelm af Heurlin ja Johanna Carolina Prytz ja puoliso vuodesta 1861 Natalia Adelaide von Wendt. Maanviljelysneuvos, valtiopäivämies Alexander Wilhelm af Heurlin oli heidän poikansa. Wolmar af Heurlin ryhtyi ensin sotilasuralle, palvellen suomalaisissa joukko-osastoissa. Perittyään 1863 veljensä kanssa Kuitian kartanon Paraisilta hänestä tuli tilanomistaja, joskin sotapalveluksesta hän erosi vasta 1867 luutnanttina. Maanviljelijänä af Heurlin oli edelläkävijöitä Suomessa heinänviljelyssä, mutta hän kehitti myös muun muassa peltojen lannoitusta ja salaojituksia, siipikarjataloutta ja maatalouden koneellistumista, samoin kuin perusti tilansa yhteyteen höyrysahan, tervanpolttolaitoksen ja tärpätti- ja tiilitehtaat. Hän osallistui myös useisiin muihin liikeyrityksiin kuten lasitehtaisiin ja oli Turun Osakepankin perustajia. Maanviljelysneuvoksen arvon af Heurlin sai 1891. Paraisten kuntakokouksen puheenjohtaja hän oli 1870–1872.

Af Heurlin oli aatelissäädyssä edustaja valtiopäivillä 1877–1878.

## Lähteet
Kangasniemen kirkonkylä

**Kangasniemen kirkonkylä** on Kangasniemen kunnan keskustaajama, joka sijaitsee Puulaveden rannalla Etelä-Savon luoteisosassa. 

Tilastokeskuksen taajama-aluerajauksen mukaan vuoden 2019 lopussa Kangasniemen kirkonkylän pinta-ala oli 6,32 neliökilometriä, ja väkiluku oli 2&nbsp;685. Tilastollinen taajamarajaus voi poiketa virallisesta kunnanosien rajauksesta.

Paikkakunta on esiintynyt varhaisissa kirjallisissa lähteissä seuraavissa kirjoitusasuissa: *Kangas Niemj* (1561), *Cappellet i Kangas Nemj* (1649), *Kangas Nemj* (1664). Alkujaan se oli Pieksämäkeen kuulunut kylä. Oman kappelikirkon kylä sai ennen vuotta 1650. Kirkko pystytettiin Salmenkylän alueelle Puulaveden Kangasniemeen; kirkonkylä sai nimensä sijaintipaikan mukaan. Kangasniemestä tuli itsenäinen kunta 1800-luvun lopulla ja kappeliseurakunnan nimestä pitäjän nimi.


File:Kangasniemen kirkko - Kirkkoniementie 2, 51200 Kangasniemi - 1.jpg |Kangasniemen kirkko (1814).
File:Kangasniemen kunnantalo - Otto Mannisen tie 2, Kangasniemi - 1.jpg|Kangasniemen kunnantalo. Rakennuksessa sijaitsee esimerkiksi kulttuuriesityksissä käytetty Kangasniemi-sali.
File:Kangasniemi keskustaa.jpg|Kangasniemen keskustaa Otto Mannisen tieltä.


## Lähteet
James Gibbs

**James Gibbs** (23. joulukuuta 1682 Footdeesmire – 5. elokuuta 1754 Lontoo) oli skotlantilainen arkkitehti. Hänen tunnetuin työnsä on St. Martin-in-the-Fieldsin kirkko Lontoossa, jossa hän yhdisteli italialaisia ja englantilaisia vaikutteita. Tämä kirkko toimi 1700-luvun kirkkorakentamisen esikuvana Englannissa ja Pohjois-Amerikan siirtokunnissa.

Gibbs oli katolinen, ja opiskeli alun perin Roomassa tullakseen papiksi, mutta arkkitehtuuri alkoi kiinnostaa häntä enemmän. Gibbs opiskeli arkkitehtuuria Roomassa Carlo Fontanan johdolla, joka oli Italian barokin merkittävimpiä edustajia. Roomassa saatu perusteellinen koulutus takasi Gibbsille etulyöntiaseman hänen palattuaan Englantiin vuonna 1709. Lontoossa oli osittain Christopher Wrenin aloitteesta käynnistetty hanke viidenkymmenen uuden kirkon rakentamisesta, ja vuonna 1713 Gibbsistä tuli yksi hankkeen tarkastajista. 

Vuosina 1714–1717 rakennettu St. Mary-le-Strandin kirkko oli ensimmäinen hänen suunnittelemansa rakennus, ja siinä näkyi selvästi Italian barokkityylin vaikutus. Gibbsistä tuli pian toryjen suosiman arkkitehtuurin tärkein edustaja. Hän suunnitteli yli 50 yksityistaloa. Vuoden 1720 jälkeen barokkivaikutteet alkoivat kadota Gibbsin töistä, sillä lordi Burlingtonin kiivaasti edistämä palladiolainen arkkitehtuuri merkitsi yleisen maun siirtymistä kohti klassismia. Lisäksi kuningas Yrjö I:n kaudella toryjen vastustajat whigit nousivat valta-asemaan, ja Gibbs joutui torynä ja katolisena väistymään tarkastajan tehtävistään.

Gibbsin kypsän kauden tyyli edustaa taidokasta barokin ja palladiolaisen arkkitehtuurin synteesiä. Hänen kuuluisin rakennuksensa St. Martin-in-the-Fieldsin kirkko valmistui vuonna 1720. Sen korkea torni ja klassinen julkisivu kuvastavat selvästi kahden tyylisuunnan vaikutteiden sulavaa sekoittumista. Kirkkoa arvosteltiin sen valmistuttua, esimerkiksi ranskalaiset ihailivat sen portiikkia mutta inhosivat tornia. Tästä kirkosta tuli kuitenkin lukemattomien englantilaisten ja amerikkalaisten kirkkojen prototyyppi. Muita Gibbsin tunnettuja rakennuksia ovat Cambridgen senaatin talo (1722–1730) ja Radcliffe Camera eli Radcliffen kirjasto Oxfordissa (1737–1749). Hänen vaikutusvaltainen teoksensa *A Book of Architecture* (1728) toimi Britannian ja sen siirtomaiden yleisimmin käytettynä arkkitehtuurin mallikirjana läpi 1700-luvun.  Gibbs julkaisi vuonna 1732 lisäksi kirjan *Rules for Drawing the Several Parts of Architecture*. 

## Kuvagalleria

Kuva: St martin in the fields exterior.jpg |St. Martin-in-the-Fields
Kuva: St Martin-in-the-Fields Church Interior, London, UK - Diliff.jpg| St. Martin-in-the-Fields, interiööri
Kuva: Cambridge University Senate House.jpg |Senate House, Cambridge
Kuva: Cambridge - University of Cambridge - 1355.jpg |Senate House, interiööri
Kuva: Radcliffe Camera, Oxford - Oct 2006.jpg | Radcliffe Camera
Kuva: Radcliffe2ndlevel.jpg | Radcliffe Camera, interiööri
Kuva: Three Chimney Pieces by James Gibbs.jpg|Kolme takkaa, kuva 91 mallikirjasta *A Book of Architecture*


## Lähteet
*Curl, James Stevens: Dictionary of architecture. Oxford University Press 1999. 
### Viitteet
Fredrik Wilhelm Hisinger

**Fredrik Wilhelm Hisinger** (28. heinäkuuta 1836 Helsinki – 13. tammikuuta 1887 Helsinki) oli suomalainen sotilas ja valtiopäivämies. 

Hisingerin vanhemmat olivat senaattori Robert Axel Hisinger ja Emilia Henrika Rotkirch ja puoliso Katarina Elisabet Munck af Fulkila (k. 1917). Juristi, virka- ja valtiopäivämies Robert Emil Hisinger oli hänen veljensä. Hisinger opiskeli Haminan kadettikoulussa, mutta keskeytti kurssinsa siltä valmistumatta. Hän palveli suomalaisissa joukko-osastoissa, alivänrikki ja vänrikki hänestä tuli 1856, aliluutnantti 1857, luutnantti 1860 ja alikapteeni 1866. Sotapalveluksesta Hisinger erosi kaartinkapteenina 1870 ja toimi sitten vielä siviilitehtävissä vuoteen 1880.

Hisinger oli aatelissäädyssä edustaja valtiopäivillä 1863–1864 ja 1877–1878.

## Lähteet
Entäs nyt, Niskavuori? (televisioelokuva)

**Entäs nyt, Niskavuori?** on suomalainen televisioelokuva vuodelta 1987. Se perustuu Hella Wuolijoen saman nimiseen näytelmään. Elokuvan ohjasi Kalle Pursiainen. Se on viisiosaisen *[[Niskavuori]]*-sarjan viimeinen, ja kertoo mitä Niskavuorelle tapahtuu toisen maailmansodan jälkeen. Aiheesta on tehty myös teatterielokuva *[[Niskavuori taistelee]]*, joka perustuu löyhemmin Wuolijoen alkuperäistekstiin.

*Niskavuori*-sarja sai uudelleentulkinnan 1980-luvulla, sillä näytelmäsarjan kolmannesta ja neljännestä osasta valmistui elokuva *[[Niskavuori (elokuva)|Niskavuori]]* vuonna 1984 Matti Kassilan ohjaamana. Pursiainen ohjasi vuonna 1987 televisioelokuvat *[[Niskavuoren nuori emäntä (vuoden 1987 elokuva)|Niskavuoren nuori emäntä]]*, *[[Niskavuoren Heta (vuoden 1987 elokuva)|Niskavuoren Heta]]* ja *Entäs nyt, Niskavuori?*. Pursiaisen televisioelokuvat sekä Kassilan *Niskavuori*-elokuva esitettiin tapahtumien mukaisessa järjestyksessä joulukuussa 1987.

## Juoni
*Entäs nyt, Niskavuori?* -televisioelokuvan juoni on kuten alkuperäisnäytelmän. Sandran hahmo on jätetty pois. Teokseen on lisätty Hella Wuolijoen kommentteja *Niskavuori*-sarjasta, ne lukee Ilonaa näyttelevä Eriikka Magnusson. Mukana on myös autenttista kuvamateriaalia toisen maailmansodan ajalta. Toteutukseltaan teos on muita Pursiaisen *Niskavuori*-ohjauksia teatraalisempi. 

## Julkaisut
*Entäs nyt, Niskavuori?* ensiesitettiin joulukuussa 1987. Yleisradio julkaisi teoksen maksuttomassa Areena-palvelussaan kesäkuussa 2021 vuoden ajaksi.

## Henkilöt

## Lähteet
Mihaman ydinvoimalaitos

**Mihaman ydinvoimalaitos** () on Japanissa Fukuin prefektuurin Mihamassa sijaitseva ydinvoimalaitos.

Vuonna 2004 ydinvoimalassa tapahtui höyryvuoto, jossa kuoli neljä ja loukkaantui seitsemän ihmistä. Onnettomuuden syynä oli teräsputken heikentyminen ajan myötä liian ohueksi, jota ei huomattu voimalan säännöllisissä turvallisuustarkastuksissa.

## Reaktorit

Ydinvoimalassa on seuraavat reaktorit:

## Lähteet
Ōin ydinvoimalaitos

**Ōin ydinvoimalaitos** () on Japanissa Fukuin prefektuurin Ōissa sijaitseva ydinvoimalaitos. Laitoksesta käytetään myös nimeä *Oi* ja *Ohi*.

Reaktoreja 1 ja 2 ei koskaan käynnistetty Fukushiman ydinvoimalaonnettomuuden jälkeen kiristyneiden turvallisuusvaatimusten vuoksi, ja vuonna 2017 ydinvoimalan omistajat päättivät reaktorien purkamisesta. Reaktorit virallisesti suljettiin 2018 ja purkutöiden oletetaan jatkuvan aina vuoteen 2049 saakka. 

## Reaktorit

Ydinvoimalassa on seuraavat reaktorit:

## Lähteet
Dhala

**Dhala** on kaupunki Jemenin eteläosassa Dhalan maakunnassa.

## Maantiede

Dhala sijaitsee Jemenin eteläosassa Dhalan maakunnassa vuoristoisella alueella.

## Historia
Nykyistä Dhalaa hallitsi aikanaan Dhalan emiraatti. 1800-luvun loppupuolella Dhalan emiraatista tuli brittienalainen protektoraatti. Kaupungissa oli juutalainen yhteisö. Brittivallan loppupuolella emiraatista tuli osa Etelä-Arabian federaatiota, josta luhistuttuaan tuli puolestaan osa Etelä-Jemeniä. 

Osana Etelä-Jemeniä Dhala oli lähellä Pohjois-Jemenin rajaa. Etelä- ja Pohjois-Jemen ottivat alueella toistuvasti yhteen etenkin 1970- ja 1980-luvuilla. Jemenin sisällissodan aikana kaupunkiin ovat hyökänneet puolestaan huthit.

## Lähteet
Takahaman ydinvoimalaitos

**Takahaman ydinvoimalaitos** () on Japanissa Fukuin prefektuurin Takahamassa sijaitseva ydinvoimalaitos.

## Reaktorit

Ydinvoimalassa on seuraavat reaktorit:

## Lähteet
Caitlin Regal

**Caitlin Regal** (o.s. **Ryan**) on uusiseelantilainen ratameloja. Hän voitti olympiakultaa Tokiossa 2021 kajakkikaksikon 500 metrillä Lisa Carringtonin parina. Vuonna 2017 he voittivat maailmanmestaruuden samassa lajissa Račicen MM-kilpailuissa, jossa he molemmat kuuluivat myös pronssia saavuttaneeseen kajakkineloseen. Montemor-o-Velhon MM-kilpailuissa 2018 tuloksena oli hopeamitali sekä kaksikon että nelosen 500 metrillä.

## Lähteet
Kris Wu

**Kris Wu** (oik. **Wu Yi Fan**, , synt. **Li Jiaheng**, ; s. 6. lokakuuta 1990 Kanton) on kiinalaiskanadalainen näyttelijä, laulaja, tuottaja ja malli. Hän on Exo -yhtyeen entinen jäsen.

Wu on lähivuosina luonut uraa Manner-Kiinassa sekä soololaulajana että näyttelijänä. Hän on näytellyt muun muassa elokuvissa *[[Mr. Six]]* (2015) ja *[[Journey to the West: The Demons Strike Back]]* (2017), jotka kumpikin ovat yksiä parhaiten menestyneitä elokuvia Kiinassa. Hollywood-debyyttinsä Wu teki elokuvassa *[[XxX 3: Xander Cagen paluu]]* (2017). 

Kiinan poliisi pidätti Wun heinäkuussa 2021, sillä tätä syytettiin 30 naisen raiskaamisesta. Kiina tuomitsi Wun marraskuussa 2022 13 vuodeksi vankilaan raiskauksista. Wu määrättiin myös maksamaan 84 miljoonaa dollaria tulojensa salailusta ja muista verotukseen liittyvistä rikoksista.

## Diskografia

### Studioalbumit

* *Antares* (2018)

### EP:t

* *Testing* (2020)

## Filmografia

* *Somewhere Only We Know*
* *Mr. Six*
* *The Mermaid*
* *So Young 2: Never Gone*
* *Sweet Sixteen*
* *L.O.R.D: Legend of Ravaging Dynasties*
* *[[XxX 3: Xander Cagen paluu]]*
* *Journey to the West: The Demons Strike Back*
* *Valerian and the City of a Thousand Planets*
* *Europe Raiders*
* *L.O.R.D: Legend of Ravaging Dynasties 2*

## Lähteet
Jibla

**Jibla** tai **Dhu Jibla** on kaupunki Jemenin Ibb'n maakunnassa Ibb'n kaupungin eteläpuolella. Kaupunki oli 1000-luvun alussa sulayhidien dynastian kuningatar Arwan pääkaupunki.

## Maantiede

Jibla sijaitsee Jemenin ylängön eteläosassa Ibb'n kaupungin eteläpuolella. Kaupungin vieressä on al-Ta'karin vuori.

## Historia

Jibla perustettiin osia Jemenistä hallinneiden sulayhidien valtakaudella vuonna 1066. Suurempaa roolia Jemenin jhistoriassa se alkoi näytellä pari vuosikymmentä myöhemmin. Arwa al-Sulayhi oli sulayhidihallitsija Ahmad al-Mukarramin puoliso. Vuonna 1074 tai 1086 Arwan puoliso luovutti maan hallitsemisen vaimolleen. Arwa päätti siirtää valtakeskuksensa Jemenin Sanaata Jiblaan. 

Arwa muutti Jiblassa sijainneen palatsin moskeijaksi, jonne hänet myöhemmin myös haudattiin. Kun vanha palatsi oli muutettu moskeijaksi, Arwa rakennutti itselleen myös uuden palatsin. Alkuperäinen palatsi ei ollut sama, kuin kauapungissa edelleen oleva palatsi, mutta se sijaitsi todennäköisesti samalla paikalla ja nykyisen rakennuttamiseen käytettiin vanhan rakennuksen materiaaleja. Kuningatar Arwa kuoli vuonna 1138 ja ilman perillistä hänen kuolemansa päätti myös sulayhidien hallitsijasuvun tarinan.

Sulayhidien jälkeen Jibla tuli tunnetuksi yhtenä Jemenin islamilaisen oppineisuuden keskuksista. Nykyaikaan tultaessa kaupunki jäi paitsi monista uudistuksista. 1960-luvulla kaupunkiin avattiin tosin pieni, mutta arvostettu amerikkalainen baptistinen sairaala. Kaupunki on ollut vuodesta 2002 Jemenin aieluettelossa Unescon maailmanperintöluetteloon.

## Lähteet
Turun Aika

**Turun Aika** on Turun alueella neljä kertaa vuodessa painettuna, diginä ja verkossa ilmestyvä kaupunkilehti. Ensimmäinen lehti ilmestyi toukokuussa vuonna 2000. Aluksi vain kesäisin ilmestynyt lehti laajeni ympärivuotiseksi vuonna 2009. Vuoteen 2017 asti lehti ilmestyi nimellä Mobile.

Lehden päätoimittajina ovat toimineet Anna Eloaho (2000–2008) ja Roope Lipasti (2009–).

Vuosina 1999-2015 lehden rinnalla ilmestyi viikoittainen painettu *MOBILE*-niminen kalenterilehti, jossa julkaistiin Turun alueen tapahtumakalenteria ja tapahtumiin liittyviä lyhyitä juttuja. Painettuja kalenterilehtiä ilmestyi yhteensä 622 kappaletta.

*Turun Aika* -lehteä julkaisee Mobile-Kustannus Oy. Muita yrityksen kustantamia lehtiä ovat *Metropolitan Times*, *Saimaa Times*, *Tampere Times* ja *Turku Times*.

## Lähteet

## Aiheesta muualla
* Turun Aika -lehden sivusto
Emetiini

**Emetiini** (C29H40N2O4) on isokinoliinialkaloideihin kuuluva heterosyklinen orgaaninen yhdiste. Yhdistettä on käytetty lääketieteessä ameebalääkkeenä. Emetiini on oksetusjuuren pääasiallinen alkaloidi.

## Ominaisuudet
Huoneenlämpötilassa emetiini on valkoista jauhemaista ainetta. Yhdiste liukenee hieman veteen ja liuos on emäksinen. Aine liukenee useisiin orgaanisiin liuottimiin kuten alkoholeihin, etyyliasetaattiin, dietyylieetteriin, asetoniin ja kloroformiin. Emetiini on optisesti aktiivista ja sen kiertokyky kloroformiliuoksessa on -50. Kasvit muodostavat emetiiniä lähtien loganiinista.  Emetiiniä on oksetusjuuressa 1,1&ndash;1,5 %.

Emetiini on myrkyllistä aitotumaisille eliöille. Se estää DNA:n ja RNA:n synteesiä sekä proteiinisynteesiä. Ihmisissä emetiini aiheuttaa oksentelua, ripulia, verenpaineen laskua, sydämen rytmihäiriöitä ja lihasten heikkoutta.

## Käyttö
Emetiiniä voidaan käyttää suoliameban aiheuttamien infektioiden hoidossa. Yhdiste annostellaan ruiskeena lihakseen. Emetiinin vakavien haittavaikutusten takia sitä käytetään vain harvoin ja hengenvaarallisissa infektioissa.

## Lähteet
Luettelo Suomen Kristillisdemokraattien puoluekokouksista

Tämä on luettelo **[[Suomen Kristillisdemokraatit|Suomen Kristillisdemokraattien]]** puoluekokouksista. KD (vuoteen 2001 Suomen Kristillinen Liitto) on vuodesta 1971 lähtien järjestänyt yhteensä 34 varsinaista puoluekokousta sekä neljä ylimääräistä puoluekokousta.

## Puoluekokoukset

## Katso myös
* Suomen Kristillisdemokraatit
* Suomen Kristillisdemokraattien historia

## Lähteet
Madinat al-Shaab

**Madinat al-Shaab** on kaupunki Jemenissä Adenin maakunnassa. Madinat al-Shaab on uusi varta vasten rakennettu kaupunki ja se oli aikanaan brittien alaisen Etelä-Arabian federaation pääkaupunki.

## Maantiede
Madinat al-Shaab sijaitsee Jemenin rannikolla Adenin maakunnassa Adenin kaupungista Pikku-Adeniin kulkevan tien varrella Adenin sataman länsiosassa.

## Historia
Madinat al-Shaab on suhteellisen uusi kaupunki. Se on perustettu paikalla aikanaan sijainneen pienen kylän kohdalle vuonna 1959. Kaupungin nimi oli alun perin al-Ittahad ja se palveli brittien alaisen Eteläisten arabiemiraattien federaation ja myöhemmän Etelä-Arabian federaation pääkaupunkina 1950-luvulta vuoteen 1967. Tästä huolimatta uuden kaupungin rakennuttaminen valmistui vain osittain. Kun Etelä-Arabian federaatio romahti ja sen tilalle perustettiin Jemenin demokraattinen kansantasavalta eli Etelä-Jemen vuonna 1967, kaupunki sai nykyisen nimensä Madinat al-Shaab, eli "kansan kaupunki". Madinat al-Shaab ei ole sittemmin juurikaan kehittynyt, mutta sen alueella on edelleen valtion virastoja ja Adenin yliopiston rakennuksia.

## Lähteet
Pimee

**Pimee** on Lukas Leonin kolmas albumi, joka julkaistiin 5. helmikuuta 2021.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Mukayras

**Mukayras** tai **Mukeiras** on kaupunki Jemenin al-Baydan maakunnassa.

## Maantiede

Mukayras sijaitsee Jemenin al-Baydan maakunnassa ylängöllä noin 1&nbsp;800 metrin korkeudella merenpinnasta lähellä al-Baydan kaupunkia Audhalin jyrkänteistä pohjoiseen.

## Historia
Mukayrasin alue kuului aikanaan Audhalin sulttaanikunnan alueisiin. Paikka on vanhalla kauppareitillä Jemenin rannikolta kohti sisämaata. Paikkakunta tuli myöhemmin tunnetuksi brittiläisenäsotilastukikohtana. Adenista käsin Jemeniä hallinneet britit pitivät Mukayrasia ilamstoltaan suotuisampana, minkä lisäksi sen vieressä sijaitsi strategisesti tärkeä lentotukikohta. Mukayrasin lentotukikohdasta britit saattoivat pitää yllä ilmaherruuttaan  Jemenin eteläosien ylängöllä.

Jemenin sisällissodan sytyttyä kaupunkia ovat pitäneet hallussaan huthit. Alueella on käyty myös taisteluita huthien ja Arabian niemimaan al-Qaidan taistelijoiden välillä.

## Lähteet